**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ŽEMĖS MOKESČIO TARIFŲ 2023 METŲ MOKESTINIAM LAIKOTARPIUI NUSTATYMO**

2022 m. spalio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos žemės mokesčio įstatymo 6 straipsniu, Plungės rajono savivaldybės taryba  n u s p r e n d ž i a:

1. Nustatyti žemės mokesčio tarifus 2023 metų  mokestiniam laikotarpiui procentais nuo žemės mokestinės vertės pagal pagrindinę žemės naudojimo paskirtį ir naudojimo būdą:

|  |  |  |  |  |  |
| --- | --- | --- | --- | --- | --- |
| Eil.  Nr. | Paskirties / naudojimo būdo kodas | | Paskirties / naudojimo būdo pavadinimas | Žemės mokesčio tarifas procentais | Verčių zonos |
| Paskirties | Naudojimo būdo |  |  |  |
| 1 | 2 | 3 | 4 | 5 | 6 |
| 1. | 610 |  | Žemės ūkio paskirties sklypai: |  |  |
| 1.1. |  | 300,328 | Mėgėjų sodų žemės sklypai | 1,0 (1,1) | visos |
| 1.2. |  |  | Likusieji žemės ūkio paskirties žemės sklypai | 0,7 (1,0) | visos |
| 2. | 710 |  | Miškų ūkio paskirties žemės sklypai | 0,8 | visos |
| 3. | 810 |  | Konservacinės paskirties žemės sklypai | 0,6 | visos |
| 4. | 820 |  | Vandens ūkio paskirties žemės sklypai | 0,6 | visos |
| 5. | 920 |  | Laisvos valstybinės žemės fondo sklypai | 0,6 | visos |
| 6. | 992 |  | Kita (vandens telkiniai) | 0,6 | visos |
| 7. | 995 |  | Kitos paskirties žemės sklypai | 0,6 | visos |
| 7.1. |  | 314,327330,331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių teritorijos | 0,4 | 35.1.1-35.3 |
| 7.2. |  | 314,327330,331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių teritorijos | 0,5 | 35.4-35.9 (35.4-35.7) |
| 7.3. |  | 315,318 | Visuomeninės paskirties ir inžinerinės infrastruktūros teritorijos | 0,6 | visos |
| 7.4. |  | 316,317 | Pramonės ir sandėliavimo, komercinės paskirties objektų teritorijos | 0,8 | visos |
| 7.5. |  | 319 | Rekreacinės teritorijos | 0,4 | visos |
| 7.6. |  | 320 | Bendrojo naudojimo teritorijos | 0,6 | visos |
| 7.7. |  | 324 | Atskirųjų želdynų teritorijos | 0,6 | visos |
| 7.8. |  | 332 | Susisiekimo ir inžinerinių komunikacijų aptarnavimo objektų teritorijos | 0,6 | visos |
| 7.9. |  | 333 | Susisiekimo ir inžinerinių tinklų koridorių teritorijos | 0,6 | visos |
| 7.10. |  | 321 | Naudingųjų iškasenų teritorijos | 2,0 | visos |
| 8. | Visi kiti šios lentelės 1-7.10 punktuose nenurodyti žemės sklypai | | | 0,6 |  |

1. Nustatyti žemės mokesčio tarifą nenaudojamai, apleistai žemei – 4 procentai nuo žemės mokestinės vertės.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Finansų ir biudžeto vedėja Daiva Mažeikienė

Sprendimo projektą rengė Finansų ir biudžeto vyr. specialistė Milda Šapalienė

**PLUNGĖS RAJONO SAVIVALDYBĖS ADMINISTRACIJOS**

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL ŽEMĖS MOKESČIO tarifŲ 2023 METŲ MOKESTINIAM LAIKOTARPIUI NUSTATYMO“**

2022 m. spalio 3 d.

Plungė

**1. Parengto teisės akto projekto tikslai, problemos esmė.**

Teikiamo sprendimo projekto tikslas – nustatyti  2023 metų žemės mokesčio tarifus. Uždaviniai – nustatyti kelis konkrečius mokesčio tarifus, kurie būtų diferencijuojami, atsižvelgiant į pagrindinę žemės naudojimo paskirtį ir žemės sklypo naudojimo būdą bei žemės sklypo naudojimą arba nenaudojimą.

Lietuvos Respublikos žemės mokesčio įstatymo 6 straipsnio 2 dalyje nustatyta, kad savivaldybės taryba iki einamojo mokestinio laikotarpio liepos 1 d. nustato konkretų žemės mokesčio tarifą, kuris galios savivaldybės teritorijoje kitą mokestinį laikotarpį, neviršydama šio straipsnio 1 dalyje nustatytų ribų (nuo 0,01 iki 4 procentų). Jeigu, vadovaujantis šio įstatymo 10 straipsnio 4 dalimi, nuo kito mokestinio laikotarpio žemės mokestinė vertė nustatoma atsižvelgiant į naujai atlikto masinio žemės vertinimo rezultatus, kitą mokestinį laikotarpį galiosiantį naują konkretų mokesčio tarifą savivaldybės taryba gali nustatyti iki einamojo mokestinio laikotarpio gruodžio 1 dienos.

Žemės mokestinė vertė yra žemės vidutinė rinkos vertė arba žemės vertė, nustatyta atlikus individualų žemės vertinimą. Šį vertinimą atlieka VĮ Registrų centras. Žemės ūkio paskirties žemės, išskyrus apleistas žemės ūkio naudmenas, mokestinė vertė yra jos vidutinė rinkos vertė arba vertė, nustatyta atlikus individualų žemės vertinimą, padauginta iš koeficiento 0,35.

Masinis žemės vertinimas žemės mokestinėms vertėms apskaičiuoti Vyriausybės nustatyta tvarka atliekamas ne rečiau kaip kas 5 metai. Skaičiuojant 2023 metų žemės mokestį, mokesčiui skaičiuoti imama 2023-01-01 žemės mokestinė vertė, kuri nesikeis penkis metus iš eilės (2023-2024-2025-2026 ir 2027 m.). Registrų centro teigimu, bendras žemės penkerių metų (palyginus 2018 ir 2023 metų mokestinę vertę) vidutinių rinkos verčių pokytis – 43 proc. Labiausiai per penkerius metus – 78 proc. – brango žemės ūkio paskirties, komercinės (34 proc.), pramonės ir sandėliavimo (29 proc.) bei gyvenamųjų teritorijų (26 proc.) žemė.

2021–2023 metų žemės mokesčio palyginamieji duomenys pateikiami lentelėje.

2021 metais, pritaikius mokesčio lengvatas, buvo priskaičiuota 395,3 tūkst. Eur (2020 m. – 421,5 tūkst. Eur, 2019 m. – 478,7 tūkst. Eur) žemės mokesčio, iš jų: fizinių asmenų – 354,6 tūkst. Eur ( 2020 m. – 377,2 tūkst. Eur, 2019 m. – 432,8 tūkst. Eur), juridinių asmenų – 40,7 tūkst. Eur (2020 m. – 44,3 tūkst. Eur, 2019 m. – 45,9 tūkst. Eur).

**2. Kaip šiuo metu yra sprendžiami projekte aptarti klausimai.**

2022 metų žemės mokesčiui apskaičiuoti nustatytas tarifas 2021 m. birželio 23 d. Tarybos sprendimu Nr. T1-188.

**3. Kodėl būtina priimti sprendimą, kokių pozityvių rezultatų laukiama.**

Vadovaujantis Lietuvos Respublikos Žemės mokesčio įstatymo 6 straipsnio 2 dalimi, jeigu nuo kito mokestinio laikotarpio žemės mokestinė vertė nustatoma atsižvelgiant į naujai atlikto masinio žemės vertinimo rezultatus, kitą mokestinį laikotarpį galiosiantį naują konkretų mokesčio tarifą Savivaldybės taryba gali nustatyti iki einamojo mokestinio laikotarpio gruodžio 1 dienos. Teigiamos pasekmės – nustatyti  2023 metų žemės mokesčio tarifai ir apie tai  informuoti žemės savininkai.

**4. Siūlomos teisinio reguliavimo nuostatos.**

Vadovaujantis Lietuvos Respublikos Žemės mokesčio įstatymo 6 straipsnio 2 dalimi, nustatyti žemės mokesčio tarifus 2023 metams.

**5. Pateikti skaičiavimus, išlaidų sąmatas, nurodyti finansavimo šaltinius.**

Siūloma 2023 metams sumažinti tarifą žemės ūkio paskirties ir mėgėjų sodų žemės sklypams.

2023 metais, dėl padidėjusios žemės vidutinės rinkos vertės, sumažinus tarifus, planuojama surinkti pajamų apie 618,00 tūkst. Eur.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 str. 1 d. 18 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Finansų ir biudžeto skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Paskelbti šį sprendimą Teisės aktų registre, rajono spaudoje ir Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nenumatomas* | *nenumatomas* |
| *Finansams* | *Bus surinkta daugiau pajamų* | *nenumatomas* |
| *Socialinei aplinkai* | *nenumatomas* | *nenumatomas* |
| *Viešajam administravimui* | *nenumatomas* | *nenumatomas* |
| *Teisinei sistemai* | *nenumatomas* | *nenumatomas* |
| *Kriminogeninei situacijai* | *nenumatomas* | *nenumatomas* |
| *Aplinkai* | *nenumatomas* | *nenumatomas* |
| *Administracinei naštai* | *nenumatomas* | *nenumatomas* |
| *Regiono plėtrai* | *nenumatomas* | *nenumatomas* |
| *Kitoms sritims, asmenims ar jų grupėms* | *nenumatomas* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Finansų ir biudžeto skyriaus vyr. specialistė Milda Šapalienė