**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTAMS, PLANUOJAMIEMS ĮGYVENDINTI PAGAL KAIMO VIETOVIŲ VIETOS PLĖTROS STRATEGIJOS „PLUNGĖS RAJONO SAVIVALDYBĖS VIETOS VEIKLOS GRUPĖS 2014–2020 METŲ VIETOS PLĖTROS STRATEGIJA“ PRIEMONĘ „GYVENIMO KOKYBĖS GERINIMAS IR KAIMŲ ATNAUJINIMAS KAIMO VIETOVĖSE“, IR LĖŠŲ SKYRIMO**

2022 m. spalio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ nuostatomis, ir atsižvelgdama į Vietos projektų finansavimo sąlygų aprašą, patvirtintą Plungės rajono savivaldybės vietos veiklos grupės valdybos 2022 m. rugsėjo 2 d. posėdžio protokolu Nr.3, Plungės rajono savivaldybės taryba n u s p r e n d ž i a:

1. Pritarti paraiškų teikimui gauti finansinę paramą projektams, planuojamiems įgyvendinti pagal Plungės rajono savivaldybės vietos veiklos grupės 2014-2020 metų vietos plėtros strategijos kvietimo teikti projektus Nr. 34 priemonę „Gyvenimo kokybės gerinimas ir kaimų atnaujinimas kaimo vietovėse“, Nr. LEADER-19.2-SAVA-8 (projektų sąrašas pridedamas).

2. Dalyvauti projektų įgyvendinime partnerio teisėmis ir užtikrinti ne mažiau kaip 20 procentų visų tinkamų finansuoti projektų išlaidų padengimą Savivaldybės lėšomis.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją, pasirašyti su projektų teikimu bei įgyvendinimu susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė

Strateginio planavimo ir investicijų skyriaus vedėja Žaneta Vaitkuvienė

## PRITARTA

Plungės rajono savivaldybės

tarybos 2022 m. spalio 27 d.

sprendimu Nr. T1-

**PROJEKTŲ, PLANUOJAMŲ ĮGYVENDINTI PAGAL PLUNGĖS RAJONO SAVIVALDYBĖS VIETOS VEIKLOS GRUPĖS 2014–2020 METŲ VIETOS PLĖTROS STRATEGIJOS PRIEMONĘ „GYVENIMO KOKYBĖS GERINIMAS IR KAIMŲ ATNAUJINIMAS KAIMO VIETOVĖSE“, NR. LEADER-19.2-SAVA-8,** **SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Planuojamas projektas | Pareiškėjas | Projekto partneris | Prašoma EŽŪFKP ir LR VB suma  (iki 80 proc.) | Partnerio įnašas  (ne mažiau 20 proc.) | Planuojamas projekto biudžetas iš viso |
| 1. | „Platelių meno mokyklos Žemaičių Kalvarijos skyrius – gyvenimo kokybės gerinimas kaime“ | Plungės rajono Platelių meno mokykla | Plungės rajono savivaldybės administracija | 38 470,00 | 9 617,50 | 48 087,50 |
| 2. | „Vaikystės žaidimų kiemelis“ | Plungės rajono savivaldybės Žlibinų kultūros centras | Plungės rajono savivaldybės administracija | 28 684,55 | 7 171,14 | 35 855,69 |
| 3. | „Žlibinų „Saulės tako“ rekonstrukcija“ | Žlibinų bendruomenė | Plungės rajono savivaldybės administracija | 37 876,00 | 9 469,00 | 47 345,00 |
| 4. | „Kulių krašto muziejus – interaktyvios ekspozicijos ir edukacinės erdvės įrengimas“ | Plungės rajono savivaldybės Kulių kultūros centras | Plungės rajono savivaldybės administracija | 38 000,00 | 9 500,00 | 47 500,00 |
| 5. | „Rekreacinės zonos atnaujinimas panaudojant inovatyvius sprendimus“ | Narvaišių kaimo bendruomenė | Plungės rajono savivaldybės administracija | 19 488,48 | 9 522,78 | 29 011,26 |

­­­­­­­­­­­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTAMS, PLANUOJAMIEMS ĮGYVENDINTI PAGAL KAIMO VIETOVIŲ VIETOS PLĖTROS STRATEGIJOS „PLUNGĖS RAJONO SAVIVALDYBĖS VIETOS VEIKLOS GRUPĖS 2014–2020 METŲ VIETOS PLĖTROS STRATEGIJA“ PRIEMONĘ „GYVENIMO KOKYBĖS GERINIMAS IR KAIMŲ ATNAUJINIMAS KAIMO VIETOVĖSE“, IR LĖŠŲ SKYRIMO“**

2022 m. spalio 13 d.

**1.** **Parengto teisės akto projekto tikslai, uždaviniai, problemos esmė.**

Sprendimo projekto tikslas – gauti Plungės rajono savivaldybės tarybos pritarimą Platelių meno mokyklos rengiamam projektui „Platelių meno mokyklos Žemaičių Kalvarijos skyrius – gyvenimo kokybės gerinimas kaime“; Plungės rajono savivaldybės Žlibinų kultūros centro rengiamam projektui „Vaikystės žaidimų kiemelis“; Žlibinų bendruomenės rengiamam projektui „Žlibinų „Saulės tako“ rekonstrukcija“, Plungės rajono savivaldybės Kulių kultūros centro rengiamas projektui „Plungės rajono Kulių kultūros centro muziejinės ekspozicijos „Kulių krašto muziejus“ – interaktyvios ekspozicijos ir edukacinės erdvės įrengimas“ ir Narvaišių kaimo bendruomenės projektui „Rekreacinės zonos atnaujinimas panaudojant inovatyvius sprendimus“ planuojamiems įgyvendinti pagal Plungės rajono savivaldybės vietos veiklos grupės 2014–2020 metų vietos plėtros strategijos kvietimo teikti projektus Nr. 34 priemonę „Gyvenimo kokybės gerinimas ir kaimų atnaujinimas kaimo vietovėse“, Nr. LEADER-19.2-SAVA-8, ir iš dalies juos finansuoti.

Uždavinys – sudaryti sąlygas Žemaičių Kalvarijos ir Kulių miestelių, Žlibinų kaimo bei Narvaišių kaimo gyvenimo kokybės gerinimui ir kaimų atnaujinimui.

**2.** **Kaip šiuo metu yra sprendžiami projekte aptarti klausimai.**

2020 m. lapkričio 26 d. Plungės rajono savivaldybės tarybos sprendimu Nr. T1-271 „Dėl negyvenamųjų patalpų suteikimo panaudos teise Plungės rajono Platelių meno mokyklai“ Plungės rajono Platelių mokyklai panaudos teise suteiktos patalpos Žemaičių Kalvarijos kultūros centre. Įstaiga, šiose patalpose vykdydama veiklą, susiduria su ugdymo procesui bei darbui nepritaikytomis sąlygomis (anksčiau šiose patalpose veikė maitinimo paslaugas teikianti įmonė).

Žlibinų kultūros centro aplinka ir Žlibinų kaimo pėsčiųjų „Saulės takas“ nėra pakankamai pritaikyti gyventojų poreikiams, todėl juos būtina atnaujinti.

Kulių kultūros centras turi poreikį įrengti Kulių krašto muziejinę ekspoziciją.

Narvaišių kaimo bendruomenė planuoja įrengti apšvietimą ir multifunkcinę paslaugų stotelę.

**3. Kodėl būtina priimti sprendimą, kokių pozityvių rezultatų laukiama.**

Pagal Platelių meno mokyklos rengiamą projektą „Platelių meno mokyklos Žemaičių Kalvarijos skyrius – gyvenimo kokybės gerinimas kaime“ siekiant užtikrinti ugdymo ir darbo kokybę, numatoma Žemaičių Kalvarijos kultūros centro Platelių meno mokyklai panaudai suteiktose patalpose įrengti darbo kabinetus, poilsio erdvę, sutvarkyti elektros instaliaciją, pakeisti išorės langus ir kt.

Pagal Plungės rajono savivaldybės Žlibinų kultūros centro planuojamą įgyvendinti projektą „Vaikystės žaidimų kiemelis“ planuojamas Žlibinų kultūros centro pastato pamatų šiltinimas ir pastato prieigų sutvarkymas, pakeičiant grindinio trinkeles, prieigas pritaikant vaikų ir jaunimo laisvalaikio bei sporto veikloms – plytelių grindinį planuojama orientuoti žaidimine forma.

Pagal Žlibinų bendruomenės planuojamą įgyvendinti projektą „Žlibinų „Saulės tako“ rekonstrukcija“ planuojama pėsčiųjų „Saulės tako“ rekonstrukcija nuo Žarėnų gatvės iki Žemaičių gatvės. Numatoma performuoti taką, žaliuosius plotus, viešosios erdvės elementus (įskaitant mažosios architektūros elementus – apšvietimą, šiukšliadėžes, suoliukus).

Pagal Kulių kultūros centro rengiamą projektą „Kulių krašto muziejus – interaktyvios ekspozicijos ir edukacinės erdvės įrengimas“ planuojama Kulių kultūros centre įrengti muziejinę ekspoziciją „Kulių krašto muziejus“.

Pagal Narvaišių kaimo bendruomenės rengiamą projektą „Rekreacinės zonos atnaujinimas panaudojant inovatyvius sprendimus“ planuojama Narvaišių kaimo rekreacinėje zonoje įrengti apšvietimą, panaudojant saulės energiją ir viešojoje erdvėje inovatyvią, multifunkcinę paslaugų stotelę (oro kompresorius dviračių, neįgaliųjų vežimėlių padangoms, kamuoliams prisipūsti, garso sistema, bevielio interneto įranga).

**4. Siūlomos teisinio reguliavimo nuostatos.**

Nėra.

**5. Pateikti skaičiavimus, išlaidų sąmatas, nurodyti finansavimo šaltinius.**

Planuojamų įgyvendinti projektų preliminarios vertės pateikiamas pridedamojoje projektų lentelėje.

Pagal kvietimą teikti vietos projektus Nr. 34 Paramos vietos projektui įgyvendinti lyginamoji dalis (EŽŪFKP ir Lietuvos Respublikos valstybės biudžeto lėšos) – 80 proc.

Tinkamų finansuoti vietos projekto išlaidų, kurių nepadengia lėšos vietos projektui įgyvendinti, dalį pareiškėjas ir (arba) partneris privalo finansuoti ne mažiau 20 proc. nuo tinkamų finansuoti projekto išlaidų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Nėra.

**8. Nurodyti, kieno iniciatyva sprendimo projektas yra parengtas.**

Sprendimo projektas parengtas Plungės rajono Platelių meno mokyklos, Plungės rajono savivaldybės Žlibinų kultūros centro Žlibinų bendruomenės, Plungės rajono savivaldybės Kulių kultūros centro, Narvaišių kaimo bendruomenės ir Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Žlibinų bendruomenei, Plungės rajono savivaldybės Žlibinų kultūros centrui, Kulių kultūros centrui, Narvaišių kaimo bendruomenei ir Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Plungės rajono Platelių meno mokyklos 2022 m. rugsėjo 30 d. raštas Nr. S-116 „Dėl Platelių meno mokyklos teikiamai paraiškai „Platelių meno mokyklos Žemaičių Kalvarijos skyrius – gyvenimo kokybės gerinimas kaime“ finansinio prisidėjimo“ – 1 lapas.

Plungės rajono savivaldybės Žlibinų kultūros centro 2022 m. spalio 11 d. raštas Nr. S-69 – 2 lapai.

Žlibinų bendruomenės 2022 m. spalio 12 d. raštas Nr. 10 „Prašymas dėl planuojamo įgyvendinti projekto prisidėjimo“ – 1 lapas;

Plungės rajono savivaldybės Kulių kultūros centro 2022 m. spalio 12 raštas Nr. S-34 „Dėl prisidėjimo prie projekto“ – 1 lapas.

Narvaišių kaimo bendruomenės 2022 m. spalio 13 d. prašymas „Dėl finansinio prisidėjimo prie vietos projekto“ – 1 lapas.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Gerinama gyvenamosios aplinkos kokybė ir didinama užimtumo paslaugų kaime įvairovė.* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Patrauklesnė gyvenimui aplinka* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja Žaneta Vaitkuvienė